આ વિશે વધુ માહિતી આપતાં સોસાયટીના સભ્ય મનોજ લોડાયાએ મિડ-ડે LOCALને કહ્યું હતું કે ‘ગાંધીજયંતીના દિવસે વડા પ્રધાન નરેન્દ્ર મોદીએ શરૂ કરેલા અભિયાનથી પ્રેરણા લઈ સફાઈ અભિયાનનું આયોજન કરવામાં આવ્યું હતું. આ અભિયાનમાં સોસાયટીનું કમ્પાઉન્ડ, દેરાસર અને આજુબાજુનો વિસ્તાર તેમ જ પહેલા માળ સુધીનાં છજાં પણ સાફ કરવામાં આવ્યાં હતાં. આ અભિયાન માટે ઝાડુ, સૂપડી અને કચરાપેટી જેવી જરૂરી વસ્તુઓ સભ્યો પોતપોતાના ઘરેથી જ લાવ્યા હતા.’